Τρελές Σφαίρες (ταινία, 2025)

Το Τρελές Σφαίρες (πρωτότυπος τίτλος: The Naked Gun) είναι Αμερικανική αστυνομική κωμωδία δράσης του 2025 σε σκηνοθεσία του Ακίβα Σάφερ, ο οποίος έγραψε το σενάριο σε συνεργασία με τον Νταν Γκρέγκορ και τον Νταγκ Μαντ. Αποτελεί legacy σίκουελ του Τρελές Σφαίρες 33⅓: Η Τελευταία Προσβολή (1994) και την τέταρτη ταινία στην σειρά ταινιών Τρελές Σφαίρες, με πρωταγωνιστή τον Λίαμ Νίσον στον κεντρικό ρόλος, πλαισιωμένο από τους Πάμελα Άντερσον, Πολ Γουόλτερ Χάουζερ, Κέβιν Ντουράντ και Ντάνι Χιούστον. Η πλοκή ακολουθεί τον γιο του υπαστυνόμου Φρανκ Ντρεμπιν, ο οποίος πρέπει να ακολουθήσει τα βήματα του πατέρα του για να εμποδίσει το κλείσιμο της Αστυνομικής Ομάδας.

Μια τέταρτη ταινία Τρελές Σφαίρες είχε ανακοινωθεί αρχικά το 2009, ως σίκουελ προορισμένο για την τηλεόραση με πρωταγωνιστή τον Λέσλι Νίλσεν, ενώ ο Άλαν Σπένσερ είχε αναλάβει να γράψει την ταινία. Ωστόσο, το εγχείρημα ακυρώθηκε λόγω της αποχώρησης του Σπένσερ. Μετά από αρκετά χρόνια δυσκολιών με την παραγωγή της ταινίας, συμπεριλαμβανομένης της αναδημιουργίας της ως μία επανεκκίνηση με πρωταγωνιστή τον Εντ Χελμς το 2013, τον Ιανουάριο του 2021 ανακοινώθηκε επισήμως ότι ο Σεθ ΜακΦάρλαν ανέλαβε να αναπτύξει την ταινία, ενώ ο ίδιος εξέφρασε το ενδιαφέρον του να προσλάβει τον Νίσον για τον βασικό ρόλο. Παρόλο που ο ΜακΦάρλαν προσλήφθηκε για να σκηνοθετήσει την ταινία, αντικαταστάθηκε από τον Σάφερ αφού η ταινία πήρε το πράσινο φως τον Οκτώβριο του 2022, και ο Νίσον ανέλαβε επίσημα τον βασικό ρόλο. Η Άντερσον προσλήφθηκε τον Απρίλιο του 2024 και το υπόλοιπο καστ συμπληρώθηκε τον επόμενο μήνα. Τα γυρίσματα ξεκίνησαν στην Ατλάντα τον ίδιο μήνα και ολοκληρώθηκαν τον Ιούνιο.

Το Τρελές Σφαίρες έκανε πρεμιέρα στο SVA Theater στο Μανχάταν στις 18 Ιουλίου 2025 και κυκλοφόρησε στους κινηματογράφους από την Paramount Pictures στη 1 Αυγούστου 2025. Η ταινία έλαβε θετικά σχόλια από τους κριτικούς και έχει συγκεντρώσει $77 εκατομμύρια παγκοσμίως έναντι προϋπολογισμού $42 εκατομμυρίων.

Πλοκή
Ο Υπαστυνόμος Φρανκ Ντρέμπιν Τζούνιορ της Αστυνομικής Ομάδα του LAPD εξουδετερώνει μόνος του μία συμμορίας ληστών τράπεζας ενώ είναι μεταμφιεσμένος ως μαθήτρια. Εν αγνοία του, η ληστεία ήταν αντιπερισπασμός για να κλέψουν μία "Συσκευή Π.Λ.Ο.Κ.Η.Σ." από ένα χρηματοκιβώτιο. Η αρχηγός της αστυνομίας αφαιρεί τον Ντρέμπιν από την υπόθεση όταν η υπερβολική καταπάτηση του νόμου από μεριάς του θεωρείται νομική κατάχρηση. Καθώς αποτίει φόρο τιμής στον πατέρα του, Φρανκ Ντρέμπιν Σίνιορ, προσεύχεται σε αυτόν να του στείλει μία κουκουβάγια ως σημάδι της έγκρισης του.

Ο Ντρέμπιν ερευνά στο θανατηφόρο τροχαίο του μηχανικού λογισμικού, Σάιμον Ντάβενπορτ, θεωρώντας το αυτοκτονία, αλλά παρατηρεί ένα σπιρτόκουτο στην σκηνή του ατυχήματος. Η αδερφή του Σάιμον, η Μπεθ, συγγραφέας αστυνομικών μυθιστορημάτων, διαφωνεί αλλά ο Ντρέμπιν την αποθαρρύνει από το να ερευνήσει την υπόθεση περαιτέρω. Ο Ντρέμπιν συναντά τον Ρίτσαρντ Κέιν, τον πλούσιο εργοδότη του Σάιμον στην Edentech, στην τεχνολογική έκθεση της εταιρείας. Αφού εκφράζουν τον κοινό τους θαυμασμό για τους Black Eyed Peas, ο Κέιν δωρίζει ένα Cane αυτοοδηγούμενο ηλεκτρικό αυτοκίνητο στην Αστυνομική Ομάδα - που προκαλεί χάος με τον Ντρέμπιν πίσω από το τιμόνι - και του προτείνει να πάει στο προσωπικό του νυχτερινό κέντρο. Ο Ντρέμπιν παρατηρεί ότι το σπιρτόκουτο που βρήκε στην σκηνή του τροχαίου του Σάιμον έχει το ίδιο λογότυπο με το νυχτερινό κέντρο.

Ο Κέιν σε μία ιδιωτική παρουσίαση δείχνει τον τρόπο με τον οποίο θα χρησιμοποιήσει την Συσκευή Π.Λ.Ο.Κ.Η.Σ. με στόχο να επαναφέρει τους ανθρώπους στην βάρβαρη φύση τους, εξοντώνοντας τον πληθυσμό για χάρη των δισεκατομμυριούχων συνεργατών του, οι οποίοι θα βρίσκονται απομονωμένοι με ασφάλεια σε ένα καταφύγιο. Ο Ντρέμπιν, ενώ ανακρίνει έναν από τους ληστές της τράπεζας, μαθαίνει για την θυρίδα ασφαλείας, η οποία ήταν του Σάιμον, και συνδέει τις δύο υποθέσεις. Στο κλαμπ του Κέιν, η Μπεθ αποσπά την προσοχή του Κέιν με αυτοσχέδιες, φρικτές μιμήσεις μουσικών οργάνων με τη φωνή της, ενώ ο Ντρέμπιν παλεύει πολλούς μπράβους για να αποκτήσει πρόσβαση στα πλάνα των καμερών ασφαλείας, ανακαλύπτοντας ότι ο Σάιμον συναντήθηκε κρυφά με έναν δημοσιογράφο. Η Ντέιβις θέτει τον Ντρέμπιν σε διαθεσιμότητα για ανυπακοή. Η Μπεθ στέκεται στο πλευρό του αποθαρρυμένου Ντρέμπιν και αυτός σκέφτεται να προχωρήσει επιτέλους από τις αναμνήσεις την νεκρής συζύγου του. Ο Ντρέμπιν και η Μπεθ περνούν ένα ρομαντικό σαββατοκύριακο σε μία καλύβα στο βουνό. Κάνουν τρίο με έναν μαγικό, ζωντανό χιονάνθρωπο, αλλά ο χιονάνθρωπος γίνεται δολοφονικός όταν τον παραμελούν.

Ο Ντρέμπιν βρίσκει τον δημοσιογράφο δολοφονημένο και ξεγελιέται με ευκολία ώστε να ενοχοποιήσει τον εαυτό του. Δραπετεύει στο ηλεκτρικό αυτοκίνητο, αλλά ο Κέιν αναλαμβάνει τον έλεγχο του και προσπαθεί να σκοτώσει τον Ντρέμπιν, όπως ακριβώς έκανε με τον Σάιμον. Ο Ντρέμπιν σπάει το παρμπρίζ αλλά παγιδεύεται ξανά, όταν το αυτοκίνητο οδηγείται πάνω σε μπαλόνια, μέλισσες και ένα ανταλλακτικό παρμπρίζ. Ενεργοποιεί, κατά λάθος, τον Clippy (ηλεκτρονική βοηθητική μηχανή της Microsoft Office) που τον βοηθάει να ξεκλειδώσει τις πόρτες. Στο μεταξύ, η Αστυνομική Ομάδα έχει τεθεί εκτός λειτουργίας. Η Μπεθ αποκαλύπτει ότι ο Σάιμον φοβόταν την κατάχρηση της Συσκευής Π.Λ.Ο.Κ.Η.Σ., αλλά ο Ντρέμπιν υποπτεύεται ότι η Μπεθ τον χρησιμοποιεί και νευριασμένος φεύγει από το σπίτι της.

Ο Ντρέμπιν αιχμαλωτίζει το πρωτοπαλίκαρο του Κέιν, τον Γκούσταφσον, και τον τρομοκρατεί προκειμένου να ομολογήσει το σχέδιο του Κέιν να ενεργοποιήσει την Συσκευή Π.Λ.Ο.Κ.Η.Σ. στην πτώση της Πρωτοχρονιάτικης μπάλας σε έναν αγώνα μεικτών πολεμικών τεχνών. Ο Ντρέμπιν κατευθύνεται στον αγώνα στην "Ponzi-scheme.com Arena", εξοπλισμένος με ένα ακουστικό που μπλοκάρει την επιρροή της Συσκευής Π.Λ.Ο.Κ.Η.Σ.. Ο Μπεθ σχεδιάζει να σκοτώσει τον Κέιν, αλλά αυτός το αναμένει, καθώς έχει γράψει το ίδιο σχέδιο και στο βιβλίο της. Ο Ντρέμπιν βρίσκει την Συσκεύη Π.Λ.Ο.Κ.Η.Σ. μέσα στις μπάλες της Νέας Υόρκης. Όταν οι μπάλες πέφτουν, χάνει το παντελόνι του, με αποτέλεσμα να βρεθεί γυμνός μπροστά σε όλο το κοινό, κάνοντας τους να μην υπακούσουν την εντολή του να εκκενώσουν το κτήριο. Η Συσκευή Π.Λ.Ο.Κ.Η.Σ. ενεργοποιείται και ξεσπάει ασύλληπτη βία σε όλη την πόλη. Ο Ντρέμπιν παλεύει με αθώους εξοστρακίζοντας εκτοξευμένους γεμιστήρες όπλου, αλλά δεν μπορεί να προλάβει τον Κέιν που το σκάει. Το πνεύμα του πατέρα του καταφθάνει ως κουκουβάγια, υψώνοντας τον Ντρέμπιν στον αέρα και τυφλώνοντας τον Κέιν με κουτσουλιές. Ο Κέιν κουλουριάζεται γεμάτος αγωνία μετά από μία γροθιά στο στομάχι. Ο Μπεθ ετοιμάζεται να πυροβολήσει τον Κέιν για να πάρει εκδίκηση, αλλά ο Ντρέμπιν την αποτρέπει. Ο Ντρέμπιν και η Μπεθ χρησιμοποιούν την Συσκευή Π.Λ.Ο.Κ.Η.Σ. για να ηρεμήσουν το πλήθος και αγκαλιάζονται αγαπημένοι, όσο ο Κέιν συλλαμβάνεται. Μετά από αυτά τα γεγονότα, ο Ντρέμπιν αντιμετωπίζει «έρευνα» από τις «Εσωτερικές Υποθέσεις» – στην πραγματικότητα το όνομα ενός τροπικού θέρετρου, όπου περνάει τον χρόνο του με την Μπεθ.

Σε μια σκηνή μετά του τίτλους τέλους, ο "Weird Al" Yankovic τραγουδάει στην σκηνή σε ένα άδειο καταφύγιο.

 Ηθοποιοί και χαρακτήρες 
 Λίαμ Νίσον ως Υπαστυνόμος Φρανκ Ντρέμπιν Τζούνιορ
 Πάμελα Άντερσον ως Μπεθ Ντάβενπορτ
 Πολ Γουόλτερ Χάουζερ ως Αστυνόμος Εντ Χόκεν Τζούνιοτ
 Ντάνι Χιούστον ως Ρίτσαρντ Κέιν
 Σ.Σ.Χ.Πάουντερ ως Αρχηγός Ντέιβις
 Κέβιν Ντουράντ ως Σιγκ Γκούσταφσον
 Λίζα Κόσι ως Ντετέκτιβ Μπαρνς
 Έντι Γου ως Ντετέκτιβ Παρκ
 Μόζις Τζόουνς ως Νοτ Νόρντμπεργκ Τζούνιορ
 Κόντι Ρόουντς ως Μπάρμαν
 Μπούστα Ράιμς ως Ληστής Τράπεζας

Οι Τζον Ανίκ, Μάικλ Μπίσπινγκ, Μπρους Μπάφερ, Ντέιβ Μπατίστα, Τζον ΜακΚάρθι και "Weird Al" Yankovic εμφανίζονται όλοι ως οι εαυτοί τους. Ο Γιάνκοβιτς είχε κάνει σύντομες εμφανίσεις και στις τρεις προηγούμενες ταινίες της σειράς ταινιών. Οι αθλητές του ΜΜΑ, Τζάστιν Γκέιτζι και Καμαρού Ουσμάν εμφανίζονται ως μαχητές σε μια σκηνή της ταινίας. Επιπλέον, ο Τζέισον ΜακΝτόναλντ εμφανίζεται ως Σάιμον Ντάβενπορτ και η Πρισίλα Πρίσλεϋ κάνει μία σύντομη εμφάνιση επιστρέφοντας στον ρόλο της ως Τζέιν Σπέσνερ-Ντρέμπιν, την σύζυγο του νεκρού Φρανκ Ντρέμπιν και μητέρα του Φρανκ Ντρέμπιν Τζούνιορ

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές κωμικές ταινίες δράσης
Κατηγορία:Αμερικανικές αστυνομικές κωμικές ταινίες
Κατηγορία:Αμερικανικές slapstick ταινίες
Κατηγορία:Ταινίες παραγωγής Paramount Pictures
Κατηγορία:Ταινίες με μουσική σύνθεση Λορν Μπάλφε
Κατηγορία:Αγγλόφωνες ταινίες
Κατηγορία:Ταινίες γυρισμένες στην Ατλάντα